Държавен вестник, бр. 29, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  29
равнище на видовете, които вече са внесени, 
ако се окаже, че тези видове причиняват 
или има вероятност да причинят вреда на 
екосистемите, ландшафта, местообитани-
ята или видовете в областта, за която се 
отнася този протокол.
Член 6
В процеса на планиране, водещ до решения 
за проекти и дейности, които могат в значи-
телна степен да въздействат върху видовете 
и техните местообитания, защитените тери-
тории или ландшафта, договарящите страни 
оценяват и вземат предвид възможното пряко 
или непряко, незабавно или дългосрочно 
въздействие, включително и кумулативно-
то въздействие на планираните проекти и 
дейности в съответствие със съгласувани в 
регионален мащаб критерии и цели, произ-
лизащи от конвенцията и международния 
опит в тази област, например Конвенцията 
за оценка на въздействието върху околната 
среда в трансграничен контекст (25 февруари 
1991 г., Еспоо, Финландия).
Член 7
Договарящите страни се задължават да 
насърчават въвеждането на междусекторно 
взаимодействие на регионално и национал-
но равнище чрез въвеждане на принципите 
и разработване на законови инструменти за 
интегрирано управление на крайбрежната 
зона, търсейки пътища за устойчиво изпол­
зване на природните ресурси и поощряване 
на екологосъобразни антропогенни дейности 
в крайбрежната зона.
Член 8
1.	 При прилагането на този протокол дого-
варящите страни вземат предвид традици-
онните начини за прехрана и културните 
дейности на местните общности. Ако е 
необходимо и където е уместно, те могат 
да допуснат изключения от мерките за за-
щита и опазване, за да отговорят на тези 
нужди. Изключенията, допуснати по тази 
причина, не трябва да:
а) застрашават поддържането на ланд-
шафти с висока естетична стойност и 
на екосистеми, защитени съгласно този 
протокол или биологичните процеси, 
допринасящи за поддържането на тези 
екосистеми;
б) причиняват съществено намаление на 
броя на индивидите, съставляващи 
популациите на видовете на флората 
и фауната, в частност на застрашени, 
мигриращи или ендемични видове, 
унищожаване на техните местообитания 
или на ландшафта, в частност на този 
от регионално значение;
в)	 причиняват непоправима щета на ланд-
шафта, представляващ природно, кул-
турно, историческо или естетическо 
наследство със значение в рамките на 
Черноморския регион.
2.	 Договаряща страна, която допуска изклю-
чения от мерките за опазване, се задължава 
надлежно да уведомява останалите дого-
варящи страни в рамките на едномесечен 
период.
Член 9
1.	 Договарящите страни се стремят да ин-
формират обществеността за стойността на 
защитените територии, видове и ландшафт 
и дават съответната публичност на създава-
нето на тези територии и на нормативните 
документи, свързани с това.
2.	 Договарящите страни се стремят също 
така да насърчават участието на всички 
заинтересовани страни, включително на об-
ществеността, в мерки, които са необходими 
за опазването на съответните територии, 
видове и ландшафт, включително оценки 
на въздействието върху околната среда.
3.	 Договарящите страни се стремят да пре-
доставят информация за този протокол и за 
свързаните с него въпроси чрез подходящи 
образователни програми и програми за 
осведомяване на обществеността.
Член 10
1.	 Договарящите страни си сътрудничат в 
провеждането на научни изследвания, це-
лящи защита и опазване на биологичното 
и ландшафтното разнообразие на Черно 
море, предприемат, когато е подходящо, 
съвместни програми и проекти за научни 
изследвания и обменят съответните на-
учни данни и информация, както това е 
предвидено в член ХV от конвенцията.
2.	 Спомагателните органи на Комисията (Кон-
султативна група по опазване на биологич-
ното разнообразие и Консултативна група 
по разработване на обща методология за 
интегрирано управление на крайбрежната 
зона) в сътрудничество с компетентните 
национални органи на черноморските 
държави отговарят за научните дейности 
и мониторинга и за оценката в областта 
на биологичното и ландшафтното разно-
образие, делегирайки координацията на 
тяхната работа на съответните центрове 
за дейност (Батуми, Грузия, и Краснодар, 
Руска федерация).
3.	 Договарящите страни канят международни 
организации да си сътрудничат с догова-
рящите страни и/или Комисията чрез раз-
работването и прилагането на конкретни 
програми и проекти с оглед изпълнението 
на целите на протокола.